cyanic-selkie/wikianc huggingface dataset:
התפתחות המסוק
המסוקים המוצלחים ודגמי הייצור הסדרתי הראשונים
בזמן זה של התקדמות משמעותית בתחום כלי הטיס בעלי הכנף הסובבת, הייתה הבטיחות עדיין אחד האתגרים המשמעותיים. המסוק היה כלי טיס קשה להטסה ובעל מספר לא מבוטל של תופעות טיסה מסוכנות, אבל מעל לכול הייתה סכנת כשל מנוע. עקרונית, מסוק יכול להתנהג כמטוס ג'ירודיין, המסובב את הלהבים ומייצר עילוי על ידי שטף אוויר עולה שנגרם על ידי הצניחה, ועל ידי כך "לדאות" לנחיתה בטוחה (מצב הנקרא אוטורוטציה), אך המנוע והתמסורת מתנגדים לאופן תפעול זה.
הנריך פוקה מחברת פוקה-וולף הגרמנית, החל לעבוד על "כלי טיס כנף סובבת" בשנת 1933. הוא ניהל את הייצור ברישיון של דגמי C-19 ו-C-30 של חברת סיירבה (Cierva Autogiro Company). הניסיון שצבר עזר לו בפיתוח הדגם שעבד עליו עם גרד אכגליס (Gerd Achgelis). כלי הטיס, שנקרא Focke Achgelis Fa-61 היה שונה מרוב המסוקים שיוצרו בזמנו. שלדת המסוק הוסבה ממטוס אימון קל, שני הרוטורים שלו הורכבו זה לצד זה, השליטה בצירי הגלגול והעלרוד בוצעו על ידי הטיית הרוטור (ולא זווית פסיעה מחזורית כמקובל), והשליטה בסבסוב התבצעה על ידי הטיה הפרשית בין הרוטורים. העילוי של הדיסקות נשלט על ידי מהירות סיבוב הרוטורים (ולא זווית פסיעה כוללת כמקובל), שיטה שהייתה מאוד מסורבלת ואיטית בתגובתה. המדחף המקוצר בקדמת כלי הטיס, שימש רק לקירור המנוע הרדיאלי הגדול. מסוק זה היווה פריצת דרך לא רק מבחינת השליטה והביצועים אלא גם בבטיחות טיסה, כאשר המסוק ביצע מספר אוטורוטציות. לשם כך תוכננו הלהבים להיות מותקנים בזווית פסיעה מתונה כדי למנוע מהם להזדקר בעת נחיתה עם מנוע כבוי. כלי הטיס שבר את מרבית השיאים של ה-FAI בתחום "כלי הטיס כנף סובבת", ביניהם: שיא גובה של 3,427 מטר, שיא מהירות של 122 קמ"ש ושיא טווח טיסה של 233 קילומטר. המסוק התפרסם עקב טיסת מפגן בתוך אצטדיון הספורט בברלין בשנת 1936. הדגם היווה גם בסיס למסוק Fa-266F שמאוחר יותר סומן Fa-232E. המסוק אמנם נכנס לשלב הייצור הסדרתי אך לא השתתף באופן משמעותי במלחמת העולם השנייה.
גל ארד
חיים אישיים
גל החל את דרכו בספורט בגיל צעיר באימון במועדון לחימה משולבת באצטדיון האתלטיקה בהדר יוסף, תחת הדרכתו של המאמן איציק פרנקו. ארד זכה במשך 5 שנים רצופות באליפות מועדוני לחימה משולבת בקרבות קראטה מגע מלא.
מסע הצלב השלישי
פרידריך ברברוסה
בוועידת שליטי גרמניה בשטרסבורג שנערכה ב-1 בדצמבר 1187 נטלו את הצלב רבים מנסיכי גרמניה ובוועידה הבאה שנערכה במיינץ ב-27 במרץ 1188 בנוכחות אנרי מאלבנו נטל פרידריך ברברוסה את הצלב ועימו שאר אצילי גרמניה. כן נתקבלה החלטה כי למסע יצאו אלו המסוגלים לממן את ציודם ושהותם במשך שנתיים - כלומר מסע של אצילים בלבד, כן הוחלט כי המסע ייצא לדרכו ב-23 באפריל.
האימפריה הביזנטית
ידיעות על ברית זאת הועברו לאירופה ממספר מקורות נפרדים המדווחים על שגרירים של צלאח א-דין בארמון הקיסר ותפיסת שליחים ביזנטיים על ידי השליט הצלבני בטריפולי.
המחנה הגרמני
הקיסר הביזנטי לחוץ בין הפטיש לסדן עמד מול אפשרות עימות מול הצבא הגרמני החזק ובלית ברירה נאלץ לשחרר את שליחי פרידריך ברברוסה וב-14 בפברואר 1190 תחת איום כיבוש הבירה הביזנטית נאלץ להיכנס להסכם לפיו יועברו הגייסות הגרמניים לצד האסיאתי של הדרדנלים בעזרת צי ביזנטי. בחודש מרץ עבר הצבא הגרמני את המיצר ובמסע מהיר נכנס אל תוך אזור השליטה של הסולטאן של רום. ב-17 במאי לאחר קרבות בלתי פוסקים עמדו הגרמנים מול קוניה בירת הסולטנות אותה כבשו ביום אחד. לאחר מנוחה של שבוע התקדם הצבא לכוון דרום דרך ארמניה מתקרב אל ארץ הקודש.
מהלך הקרב
ריצ'רד הורה להמשיך בהתקדמות האיטית עד שהתנאים יבשילו להתקפה מוחצת מבלי להפקיר את החיילים הרגלים. לאחר שכוח מוסלמי תקף ישירות את המאסף פרצו האבירים ההוספיטלרים, את המערך כתגובה. כל מערכת הקרב נשברה והפרשים הצלבנים פרצו את שורות הרגלים אל כיוון המוסלמים. היסטוריונים נוצרים מתארים את ריצ'רד דוהר אל כיוון המוסלמים הבורחים מפניו ונתיבו זרוע בגופות חיילים מוסלמים, בעוד היסטוריונים מוסלמים מתארים את עוצמת "חומת הברזל" הצלבנית שהשמידה את הגדודים המוסלמיים. ההתקפה הצלבנית נערכה בשלושה גלים ועם תום ההתקפה השלישית נפוצו המוסלמים לכל עבר. קרב ארסוף אחת המפלות הקשות של צלאח א-דין פגעה קשה בצבא המוסלמי, שברה את רוחו והוציאה ממנו את הנכונות להתמודד שוב בקרב פנים אל פנים עם הצבא הצלבני. עם זאת, הצבא המוסלמי לא הוכרע לחלוטין ולא איבד את צלמו כצבא, מאידך ריצ'רד לב הארי לא ניצל את גודל הניצחון ועומק התבוסה המוסלמית למסע מהיר וישיר אל ירושלים שהייתה מוכנה ליפול לידיו כפרי בשל.
הכתרת מלך קפריסין
לסיום נושא הכתרת השליט של ממלכת ירושלים פעל ריצ'רד להסדיר את ענייניו של גי דה ליזיניאן, והעביר לידיו את כיסא המלוכה של האי קפריסין אותו כבש ריצ'רד לב הארי בדרכו ממסינה לעכו. האי נמכר למסדר הטמפלרים אך שלטונם הנוקשה הביא את תושבי האי לידי מרד, המסדר היה מעוניין לחזור בו מהרכישה והיו מוכנים להחזיר את האי בתמורה לדמי הקדימה ששולמו למלך האנגלי. גי דה ליזיניאן שילם דמי קדימה אלו למסדר הטמפלרים ובכך קנה את זכותם על האי והתחייב לשלם את שאר המחיר על האי לריצ'רד. כך עזב דה ליזיניאן את חופי ארץ ישראל ונחת בקפריסין שם ייסד את שושלת בית ליזיניאן ממנה יצאו במאה ה-13 מלכים לממלכת ירושלים הדועכת, ושלטה באי עד סוף המאה ה-15.
סוף מסע הצלב
בשלב זה היו שני הצדדים בשלים למשא ומתן מתוך מטרה להביא את העימות לכדי סיום. צלאח א-דין עמד בפני שוקת שבורה וסכנת התמרדות מקרב מפקדי צבאו שדרשו הפסקת המלחמה. בעוד ריצ'רד נתון בלחץ בגין מלחמת אזרחים המשתוללת בארצו.
מדיניות אדמה חרוכה
עם תום מסע הצלב יתבררו ממדי ההרס, אדמה חרוכה שלא תותיר לצלבנים יכולת להתנחל בחלקי הארץ המרוחקים ממישור החוף, כך תשתנה הטקטיקה הצבאית בארץ ישראל מלוחמת מצור וקרבות פנים אל פנים שאפיינו את ימי ממלכת ירושלים הראשונה, לסדרת פשיטות שבמהלכן יימנעו - בדרך כלל המוסלמים - מעימות חזיתי עם הצלבנים ובכך ימנעו מהם יכולת להכרעה צבאית, אך תימנע מהם היכולת להכריע את הצלבנים במערכה בדומה לקרני חיטין מה שיעניק לצלבנים מאה שנים נוספות של קיום.
ממלכת ירושלים
הישגי מסע הצלב השלישי היו קטנים ומאכזבים, הן ביחס לציפיות והן ביחס למאמץ שהושקע. ממלכת ירושלים נתחמה לאורך מישור החוף ברצועה צרה שאינה ניתנת להגנה וחסרת עומק טריטוריאלי לאפשר קיום כלכלי וללא בירתה - העיר ירושלים.
הישג נוסף, אם כי מקרי, של מסע הצלב היה כיבוש האי קפריסין שמעתה ישמש הן כמדינה אחות התומכת בממלכת ירושלים והן כמתחרה על משאבים אירופאיים.
כנסיית העלייה לשמים בקולומנסקויה
כנסיית העלייה לשמים בקולומנסקויה (רוסית Церковь Вознесения в Коломенском) היא כנסייה הניצבת על גדות נהר מוסקבה דרומית לעיר מוסקבה, בירת רוסיה. האתר שוכן בסמוך לדרך המובילה לעיר קולומנה (Коломна), ומכאן שמו. ב-1994 נבחר האתר כאתר מורשת עולמית.
סמואל בל ווה
ביוגרפיה
הוא נולד בשנת 1814 בניו וילמינגטון, פנסילבניה, אז חלק ממחוז מרסר, פנסילבניה. על פי כמה דיווחים, אביו, ג'יימס ווה, היה חלוץ-מתנחל בניו וילמינגטון שם ניהל את חנות הכלבו הראשונה. מעט ידוע על ראשית חייו והשכלתו של סמואל. הוצע כי הוא עבד בחנות של צבעי בפיטסבורג ולקח גם שיעורי ציור אצל ג'יי אר סמית', שפרסם את עצמו כ"אמן של תיאטרון פיטסבורג".
הוא הצטרף לאחיו ג'ון בטורונטו בשנת 1833. בשנת 1834 הציג את ציוריו בתערוכת אגודת האמנים והחובבים בטורונטו שם הם נשפטו "בין הדיוקנאות הטובים ביותר".
אגלונה
אגלונה ממוקמת על רצועת קרקע צרה בין האגמים "צירישס" ו"אגלס", העיירה כיום מורכבת ממיזוג של שלושה יישובים: אגלונה, סומרסטה ויאונציאמס. נופי האזור מושכים תיירים רבים בכל קיץ ומשפחות רבות מרוסיה נוהגות לבלות את חופשת הקיץ באזור. האי הסמוך-הקורבן (לטבית: Upursala), אגם השטן (לטבית: Velnezers), וטירת התל (לטבית: Madelanu) הם בין המקומות היפים ביותר בלטביה.
טוני איומי
בלאק סבאת'
באוגוסט 1969, לאחר שלהקה נוספת כינתה עצמם "Earth", דבר שיצר בלבול, שינתה הלהקה את שמם ל-"Black Sabbath". התאונה במפעל ואצבעותיו הפגומות השפיעו על הצליל של נגינתו, והאקורדים הנמוכים שיצאו מהגיטרה שלו הפכו לסימן ההיכר של הלהקה. הסאונד הנמוך נשמע בעיקר באלבום "Master of Reality", שבה באטלר התאים את נגינתו לזו של איומי. במהלך שהותו בלהקה, הוציאה הלהקה אלבומים רבים כשחלקם נחשבים עד היום כאלבומי מופת ובעיקר את האלבום Paranoid, שנחשב עד היום לאלבום משפיע וחשוב בהבי מטאל. איומי הוא הכותב הראשי, והוא כתב את רוב שירי הלהקה.
Heaven & Hell
באוקטובר 2005 חשף הזמר רוני ג'יימס דיו במהלך תוכנית הרדיו "Masters of Rock", כי הוא עומד לשתף פעולה עם הגיטריסט של בלאק סבאת', על מנת להקליט שני שירים לאלבום חדש של בלאק סבאת' שנקרא "Black Sabbath - The Dio Years". לאיומי הצטרף גיזר באטלר כדי להקליט את השירים. הפרויקט נקרא Heaven & Hell על מנת להפרידו מבלאק סבאת' שאותה הוביל אוסבורן. ביל וורד היה גם הוא אמור להצטרף, אך לבסוף סירב עקב חילוקי דעות מוזיקליים. הלהקה התפרקה ב-2009 עקב מותו של דיו.
יחסי דרום אפריקה–מקסיקו
ביקורים רמי דרג
ביקורים רשמיים מדרום אפריקה למקסיקו
יחסי סחר
בשנת 2018 הסתכם הסחר בין שתי המדינות ב-649 מיליון דולר. הייצוא העיקרי של מקסיקו לדרום אפריקה כולל: ציוד מכונות, מכוניות, ציוד צילום ורפואה. הייצוא העיקרי של דרום אפריקה למקסיקו כולל: מינרלים, מוצרים מבוססי ברזל, ציוד אווירונאוטיקה ומכוניות. חברות רבות לאומיות מקסיקנית כגון אצטקה מוצרי מזון מקסיקניים, גרופו בימבו, Gruma ו-KidZania פועלות בדרום אפריקה.
אורי אורון
ביוגרפיה
אורון בוגר המכללה לפיקוד ומטה של חיל האוויר של ארצות הברית, בעל תואר ראשון מאוניברסיטת אובורן מאלבמה (1997) ובעל תואר שני במדיניות ביטחון לאומי מאוניברסיטת חיפה (2015).
מעבר לקבר
מעבר לקבר (באנגלית: Beyond the Grave) הוא הספר הרביעי בסדרת הספרים 39 רמזים, שנכתב על ידי ג'וד ווטסון. הספר יצא לאור בעברית בשנת 2011. ג'וד ווטסון היא הסופרת הרביעית שכתבה את סדרת הספרים הזו, והיא חולקת עם עוד שישה סופרים את כתיבת הספר, ביניהם גם ריק ריירדן שכתב את הסדרה והתחיל אותה.
אלן דרשוביץ
קורות חייו
בשנים 1963-1964 שימש דרשוביץ כעוזרו של שופט בית המשפט העליון האמריקאי ארתור גולדברג.
לגיון ההצטיינות
לגיון ההצטיינות (באנגלית: Legion of Merit) הוא עיטור צבאי אמריקאי.
אוניברסיטת וילנה
היסטוריה
בסיום מלחמת העולם השנייה עזבו תלמידים ופרופסורים פולניים רבים ושבו לרפובליקה העממית הפולנית שזה עתה הוקמה. לקראת סיום תקופת השלטון הסובייטי בליטא והתפרקות ברית המועצות, החלו הליטאים לחזק את הזהות הליטאית באוניברסיטה, ולהיפרד מהאידאולוגיה הסובייטית, תחת מדיניות הגלאגסנוסט. בשנת 1990 הכריזה ליטא על עצמאותה, והאוניברסיטה שבה לאוטונומיה ליטאית.
סוזן דייוויס
איראן
הצעת החוק 64 מציינת במופרש כי "השימוש בכוח צבאי כנגד איראן אין בו הסמכה [לנשיא] מההסמכה [של הקונגרס] לשימוש בכוח צבאי כנגד עיראק משנת 2002, מכל החלטה קודמת שאומצה, או מכל סעיף אחר של חוק [כלשהו]".
חצר בית
המונח
בצפון אמריקה המונח "גן" מתייחס רק לאזור המכיל גידולים של ירקות, עשבי תיבול, פרחים או צמחי נוי; והמונח "חצר" אינו מתייחס ל"גן", אף על פי שגן הפרחים או גן הירק עשויים להיות בתוך החצר.
מיקי אדלשטיין
ביוגרפיה
ב-11 באוקטובר 2010 הועלה לדרגת תא"ל ומונה לקצין חי"ר וצנחנים ראשי, בתפקיד זה שימש עד 13 בספטמבר 2012. ב-4 בנובמבר 2012 מונה למפקד אוגדת עזה, ופיקד עליה בין היתר במבצע עמוד ענן ובמבצע צוק איתן, את תפקידו סיים ב-31 באוגוסט 2014. ב-23 בספטמבר 2014 מונה למפקד מל"י ובמקביל למפקד עוצבת סיני, ושימש בתפקידיו עד יולי 2016. ב-21 ביולי 2016 הועלה לדרגת אלוף ובספטמבר 2016 נכנס לתפקידו כנספח צה"ל בארצות הברית, ושירת בתפקיד זה עד 3 בספטמבר 2019, על פועלו במהלך התפקיד הוענק לו אות לגיון ההצטיינות על ידי מזכיר ההגנה האמריקני. בפברואר 2020, הוביל את עבודת המטה לכינונה של עוצבת הבזק, שהוקמה במסגרת תר"ש תנופה. בשנת 2020 פרש מצה"ל.
ביוני 2020 נקרא על ידי רוני נומה לסייע לו בניהול משבר הקורונה במגזר החרדי. הוא מונה לראש מתווה הישיבות במגזר. במסגרת זו סייע לישיבות להתמודד עם התפרצות והשלכות הקורונה. בנוסף סייע להלמ"ס לנהל סקר סרולוגי בבני ברק.
רב רחומי הראשון
מדרש שמו
שמו של רב רחומי משך את תשומת לב הפרשנים, שדרשו את שמו:
רונלד קוז
The Problem of Social Cost
גולת הכותרת של עבודתו של קוז הייתה פרסום המאמר The Problem of Social Cost (בעיית העלות החברתית) בשנת 1960. במאמר זה יצר קוז את חוק קוז המפורסם, לפיו אם עלויות העסקה מספיק קטנות, ואם הזכויות המשפטיות (הקנייניות) ברורות מספיק, אזי אופי המשטר המשפטי לא ישנה את התוצאה הסופית אליה יגיעו הצדדים, אלא יהיה לו רק אופי חלוקתי.
מסקנה נוספת של המאמר הייתה כי ביחסים נזיקיים ההפרדה בין מזיק לניזוק הנה, מנקודת ראות כלכלית, מלאכותית, והצדדים סימטריים ביניהם. כך למשל, אם שדה תעופה גורם רעש הנשמע בבניין מגורים - מהבחינה הכלכלית לא ניתן להבחין האם שדה התעופה הוא המזיק, בכך שהוא גורם רעש לתושבי הבניין, או שהוא הניזוק, בכך שתושבי הבניין, בעצם נוכחותם במקום, הם שיוצרים את הנזק (לעצמם).
קשה להפריז בחשיבות מאמרו זה של קוז. המאמר הוליך אחריו שורה ארוכה מאוד של תאוריות כלכליות ומשפטיות, ולמעשה, בעיני רבים, פרסומו נחשב לנקודת המוצא שממנה נוסדה אסכולת המשפט וכלכלה, שהיא מהבולטות ביותר בתחום חקר המשפט בסוף המאה ה-20 ותחילת המאה ה-21. לשם סיבור האוזן יצוין כי מאמרו של קוז הוא המאמר המצוטט ביותר בספרות המשפטית העולמית, בספרות הכלכלית העולמית, בספרות במדעי החברה, ואולי בכלל.
Grand Theft Auto IV
המשחק משתמש במנוע הגרפי "RAGE" המתקדם ולראשונה במנוע הפיזיקלי החדשני "Euphoria".
הדמויות
מופיע לראשונה: "Jamaican Heat"
ליטל ג'ייקוב (1982-) הוא סוחר נשק מג'מייקה וחברם של ניקו ורומאן. ג'ייקוב חבר לניקו והביא לו נשק בתחילת המשחק. ג'ייקוב אהב לעשן גראס ומריחואנה וגם השתתף במשימה האחרונה, שבה עזר לחלץ את ניקו מהמצב. ג'ייקוב שייך ל"פלוגה הג'מייקית", כנופיית "יארדיס" בליברטי סיטי שמתעסקת בסמים, וקרוב למנהיג, "ריל באדמן".
ברוסי קיבוץ (1977-) הוא מאמן כושר המכור לסטרואידים. הוא אהב מכוניות מהירות ונשים, וטיפח את הגוף שלו. היה לו מוסך וניקו עבד בשבילו בגנבת מכוניות, וגם ערך איתו מרוצים. לאחר שניקו הבין שהוא הורג אנשים חפים מפשע בשביל ברוסי לחינם, הוא החליט להישאר בקשר איתו (והם נעשו חברים) אך מפסיק לעבוד עבורו. באחת מהשיחות ביניהם סיפר ברוסי לניקו שבילדותו הוא סבל מעודף משקל, ולעגו לו בבית הספר על כך. ניקו הבין שזו הסיבה לכך שברוסי החל לפתח את גופו ולהשתמש בסטרואידים.
ג'ון גארוילי
מופיע לראשונה: "Three Leaf Clover"
מני אסקואלה  הוא גנגסטר לשעבר שגר בבוהאן (ברונקס). הוא ידוע בכך שיצא מעולם הפשע ועבד כדי לנקות את הרחובות מסוחרי סמים. הוא הכיר את ניקו דרך מלורי, ושילם לו כדי שיחסל סוחרי סמים ויתן את הקרדיט למני. מני אהב את אור המצלמות והפרסום. לבסוף בא מני להצטלם כשהוא התעמת עם אליזבת'ה טורס, סוחרת סמים בעלת שם גדול שאיבדה את הכוח בגלל המשטרה, ואליזבת'ה (שהייתה בהשפעת קוקאין קשה ביותר) הרגה את מני שהרגיז אותה (כי כמעט חשף את מיקומה בפני המשטרה).
מופיע לראשונה: Blow Your Cover"
ג'וני קלביץ  (1974-2013) הוא הדמות הראשית ב־The Lost and Damned ודמות משנית ב־GTA IV. ג'וני חבר בכנופיית האפנוענים מאלדרני, הלוסט. הוא עובד תחילה עם ניקו אצל אליזבטה ומאוחר יותר עם ריי. הוא גונב את היהלומים מעסקה אחת ואיתם הוא וניקו מבצעים עסקה עם המוב היהודי, אך לואיס לופז גונב אותם חזרה וג'וני בורח עם הכסף וריי מאשים אותו ושולח את ניקו לפגוע בלוסט. אף על פי שאין בינו לבין ניקו יחסים עוינים ג'וני היה זה שחטף את רומאן ומסר אותו למאפיה הרוסית מתוך רצונם להרוג את ניקו.
קרבות
מערכת הקרב של המשחק שופרה גם היא באופן רציני; כעת, אם נקלע השחקן לקרב יריות, הוא יכול להשתמש בכל דבר מוצק כמחסה ומגן. השחקן יכול להחליק לעבר מחסה ולירות מתוכו. הכוונת שופרה גם כן, והפכה לנוחה יותר. כעת השחקן יכול לכוון לכל איבר בגוף של אנשים אחרים. אם ניקו נפצע, הוא יכול להחלים בשינה, באכילה או בנטילת תרופות. במשחק קיימים כלי נשק רבים [אך לא רבים כמו במשחקים הקודמים בסדרה], ועל השחקן ללמוד כיצד להשתמש בכלי הנשק שלו כדי להגיע למיומנות תפעול גבוהה שתשרת אותו בהמשך המשחק. כל כלי נשק במשחק נגיש (בשונה משאר המשחקים שבהם היו כלי נשק נדירים שהשחקן היה צריך לחפש במשחק). בנוסף לכלי נשק, השחקן יכול להילחם בידיו וברגליו, בשימוש במהלכי אמנות לחימה שונים. בערי המשחק אפשר למצוא מגוון חנויות כלי נשק, ולקנות כלי נשק, ציוד ומגן.
קייזרסלאוטרן
היסטוריה
לאחר נסיגת צרפת, הפכו קייזרסלאוטרן ופפאלץ למחוז בבוואריה. שלטון בוואריה הסתיים ב-1918, עם פרוץ מלחמת העולם הראשונה בה כבשו הצרפתים מחדש את האזור.
של מי השורה הזאת בכלל?
היסטוריה
בראשיתה, הייתה "של מי השורה הזאת בכלל?" תוכנית רדיו, והיא שודרה לראשונה בשנת 1988 ברדיו הבריטי. התוכנית עובדה במהרה גם לסדרת טלוויזיה אשר שודרה בערוץ 4 הבריטי במשך כ-10 שנים.
בעקבות הצלחתה של הסדרה נוצרו לה בהמשך גרסה בארצות הברית, אשר שודרה ברשת ABC האמריקאית וזכתה להצלחה רבה בפני עצמה במשך 8 שנים. לאחר שירדה מהמסך בשנת 2007, חודשה הגרסה האמריקאית בשנת 2013 ושודרה ברשת CW האמריקאית.
פורמולה אי עונת 2018/2019
עונת 2018/2019 היא העונה החמישית של אליפות הפורמולה אי. בעונה נכנסו לתוקפם שינויים רבים במבנה התחרות, בכללים הטכנולוגיים ובמבנה הרכב. הדור השני (Gen2) של הרכבים, שהוצג במהלך שנת 2018 החליף את הרכבים ששימשו את האליפות בארבע העונות הראשונות. חברות מרצדס ו-ב.מ.וו הצטרפו לאליפות כשותפות בקבוצות קיימות.
חומת סרוויוס
היסטוריה
החומה עצמה נבנתה בתגובה למתקפה הגאלית על רומא, שארעה לאחר התבוסה הרומית בקרב אלייה. ההחלטה על הקמת החומה התקבלה בשנת 378 לפנה״ס על ידי הקנסורים, ולוותה במס ציבורי שהושת למימון היוזמה. הקמת החומה מעידה על חוזקה של רומא באותה עת, על אף התבוסה לגאלים. מלאכת הבניין נסתייעה בכך שאדמת העיר האטרוסקית ויי, בה נמצאו מחצבות ה-Grotta Oscura שספקו אבן באיכות טובה, סופחה לרומא בשנת 396. העבודות נמשכו ככל הנראה עד אמצע המאה הרביעית.
בראשיתה הייתה האימפריה הרומית חזקה דיה שלא נצרכה הגנה של רבעים אלה, אולם במהלך המאה השלישית לאחר התקפות השבטים הברברים, נאלץ הקיסר אורליאנוס לבנות את חומת אורליאנוס על מנת להגן על רבעים אלה, והחומה שהתייתרה, נזנחה.
ז'אק שיראק
ז'אק רנה שיראק (בצרפתית: Jacques René Chirac, ; 29 בנובמבר 1932 – 26 בספטמבר 2019) היה מדינאי צרפתי, שכיהן כנשיא צרפת, ראש עיריית פריז וראש ממשלת צרפת.
כראש ממשלה וראש עיר
בשנת 1981 ניסה לראשונה את כוחו בהתמודדות על הנשיאות מול ז'יסקאר ד'אסטן. תוצאת הפיצול במחנה הימין הייתה ששניהם הפסידו, ולשלטון עלה הסוציאליסט פרנסואה מיטראן. שנים ארוכות לא מחל ז'יסקאר לשיראק על התמודדותו מולו, שהובילה לתבוסה ואובדן השלטון. מהפך פוליטי באספה הלאומית בבחירות 1986 הביא לכדי רוב שמרני באספה, דבר שאילץ את מיטראן לאחדות לאומית בגרסתה הצרפתית: ממשלת קוהביטסיון (cohabitation), בה הנשיא וראש הממשלה מייצגים גושים פוליטיים יריבים. שיראק השמרן מונה לראש ממשלה תחת מיטראן. על פי סידור זה, משל שיראק ביד רמה בענייני פנים, אך מיטראן לא נתן לו דריסת רגל רבה בענייני חוץ וביטחון.
הקדנציה הראשונה
בבחירות 1995 הצליח שיראק בניסיונו השלישי במרוץ לנשיאות, כשהוא מביס בסיבוב השני את הסוציאליסט ליונל ז'וספן. זמן קצר לאחר תחילת כהונתו זכה לגינוי עולמי כאשר, תוך התעלמות ממחאה מבית ומחוץ, החליט על ביצוע ניסויים גרעיניים בפולינזיה הצרפתית. לביקורת הגורפת התייחס בביטול, כשהוא טוען ש"גם ערב מלחמת העולם השנייה היו מתנגדים רבים להתחמשותה של צרפת, והתוצאה ידועה". עם זאת, בפברואר 1996 הכריז כי צרפת סיימה לעד עם הניסויים הגרעיניים, ואף חתם על האמנה הבינלאומית לאיסור ניסויים גרעיניים.
סטפן שרוק
קריירת מועדונים
במרץ סיכם שרוק את תנאיו בהופנהיים לשלוש עונות, ובתום העונה הצטרף לקבוצה. שרוק ערך את הופעת הבכורה שלו בקבוצה בהפסד 0–4 לאיינטרכט פרנקפורט, ובאותו משחק הורחק בדקה ה-74.
קריירה בינלאומית
באוקטובר, שרוק הסכים להצעת ההתאחדות לכדורגל בפיליפינים לייצג את הנבחרת, אך פיפ"א לא אישרה את המעבר לפיליפינים, אך אישרה אותו ביוני.
קרחון פנדלי
קרחון פנדלי (באנגלית: Fendley Glacier) הוא קרחון בחוף פנל - החוף הצפוני של ארץ ויקטוריה שבאנטארקטיקה.
סינקום
סינקום 2
במהלך שנת הפעילות הראשונה של סינקום 2, נאס"א ביצעה בדיקות תקשורת שונות עם הלוויין יחד הדגמת יכולות של הלוויין לציבור הרחב וקבלת משוב ממנו. באוגוסט 1963, נשיא ארצות הברית ג'ון פ. קנדי בוושינגטון די. סי. טלפן אל ראש הממשלה הניגרי אבובכר טפאווה בלווה שהיה על גבי האונייה USNS Kingsport שעגנה בנמל לאגוס שבניגריה. שיחה זו הייתה השחה הראשונה בין שני ראשי מדינות שבוצעה באמצעות לוויין תקשורת - סינקום 2. בשיחה זו, ה-Kingsport שימשה כתחנת שליטה של הלוויין ותחנת קישור אליו.
סינקום IV (ליסאט)
לוויין הליסאט האחרון "פרש" בפברואר 1998.
קנס
מאפייני הקנס
לעיתים הקנס מוטל כעונש יחיד על העבירה ובמקרים אחרים הוא מושת בנוסף על עונש אחר, למשל מאסר. במדינות רבות, הקנס כעונש יחיד משמש לרוב על עבירות הנחשבות קלות, דוגמת עבירות תנועה, עבירות חניה והפרת תקנות סחר כמו הפקעת מחירים.
קנסות גבוהים יותר מוטלים במקום מאסר או בנוסף לו כאשר השופט סבור כי דרוש עונש אך העבריין אינו מהווה סכנה לשלום הציבור.
קנס נחשב כעונש הולם ויעיל למי שביצע עבירה קלה שאין בה אלימות. הטלת עונש מאסר על עבריין כזה פירושו הוצאת כספי ציבור על הכליאה, הוצאת אזרח מועיל ממעגל התרומה לחברה, והטלת אימה יתרה על הציבור.
קנס משמעת
במקומות עבודה ובארגונים שבהם קיים תקנון משמעת, קנס הוא עונש מקובל על עבירת משמעת.
הר קרומוול (קנדה)
גובהו של ההר 3,380 מטרים מעל פני הים - ההר ה-32 בגובהו הבאלברטה, ההר הוא חלק מרכס וינסטון צ'רצ'יל והוא ממוקם כשני קילומטים מצפון לפסגת סטאטפילד.
ברלין: סימפוניה של עיר גדולה
צורה ותוכן
רוטמן מקנה לרצף הפתיחה גם קצב (ויזואלי) מובחן. מִשְכָם של הצילומים והסדר שלהם יוצרים קצב ברור באמצעות עריכה וצילום בלבד. כך ניתן לראות למשל את רצף הצילומים הבא חוזר על עצמו כמה פעמים במשכי זמן דומים: [פסי רכבת, כבלי טלפון, גלגלי רכבת, כבלי טלפון], [פסי רכבת, כבלי טלפון, גלגלי רכבת, כבלי טלפון] וחוזר חלילה. שוב, גם כאן, מנסה רוטמן לבטא את הקצב המהיר של העיר המודרנית באמצעים פורמליים – צילום ועריכה. לכך, כמובן, יש להוסיף את המוזיקה של אדמונד מייזל שליוותה (לפחות על פי התוכנית המקורית של היוצרים) את הקרנותיו של הסרט. המוזיקה, שנכתבה במיוחד לסרט, מתאימה את עצמה לקצב של העריכה ומעצימה בכך את מרכיב הקצב בסרט ואת השפעתו על הצופה.
לירות כדי להרוג
עלילה
בסיום הסרט נפגש סמית מחדש עם דונה והתינוק, אשר המתינו לו במקום מסתור.
גרגוריו פלטריניירי
2019
באליפות העולם שנערכה בקוואנגג'ו, קוריאה הדרומית ביולי 2019 השתתף פלטריניירי הן בתחרויות השחייה והן בתחרויות השחייה במים פתוחים וזכה ב-3 מדליות, אחת מכל סוג. מדליית זהב, במשחה ל-800 מטר חופשי בשיא אירופה חדש של 7:39.27 דקות, לפני הנריק כריסטיאנסן (7:41.28 דקות) ודוד אוברי מצרפת (7:42.08 דקות). מדליית כסף, במשחה שליחים במים פתוחים 4x1250 מטר חופשי משולב ביחד עם רקלה ברוני, ג'וליה גבריאלסקי ודומניקו אצ'רנצה בתוצאה של 53:58.9 דקות, אחרי גרמניה (53:58.7 דקות) ולפני ארצות הברית (53:59.0 דקות). מדליית ארד במשחה ל-1500 מטר חופשי בתוצאה של 14:38.75 דקות, אחרי פלוריאן ולברוק (14:36.54 דקות) ומיכאילו רומנצ'וק (14:37.63 דקות). נוסף לכך, הוא סיים במקום שישי במשחה ל-10 ק"מ במים פתוחים (1:48:01.0 שעות), 3.6 שניות איטי ממדליית ארד.
פלאמפינאט
תיאור
מרכיבי הפלאמפינאט הם: חמאת-בוטנים, שמן צמחי, אבקת חלב, אבקת סוכר, ויטמינים ומינרלים, המשולבים כולם בשקית אלומיניום (כל שקית כזו מספקת 500 קילו קלוריות - 2.1 MJ).
שימוש
פרויקט חמאת-בוטנים ערך ניסויי-שדה נרחבים במזון תרפויטי מוכן לשימוש במלאווי בין השנים 2001 ל-2007. הפרויקט מפעיל את המפעל המקומי הראשון להפקת פלאמפינאט ומפיץ מזון תרפויטי זה לילדים מלאווים הסובלים מתת-תזונה ניכרת בלמעלה מ-20 מרכזים לשיקום-תזונתי.
ארגון "תרופות ומזון לילדים" עושה כיום שימוש במזון תרפויטי מוכן לשימוש על בסיס בוטנים על מנת להילחם בתת-תזונה בהאיטי, בה קרוב ל-25 אחוז מהפעוטות סובלים מתת-תזונה. המזון התרפויטי המוכן לשימוש הוא תערובת של חמאת בוטנים, אבקת חלב, סוכר, שמן, ויטמינים ומינרלים, ומחולק במתכונת לא-אשפוזית, ובה האם יכולה לספק לילדה כפות עתירות מזון, שאינו מצריך בישול או הכנה כלשהם, במקביל ליתר עיסוקיה.
אירן נמירובסקי
אירן נמירובסקי (Irène Némirovsky; 11 בפברואר 1903, קייב – 17 באוגוסט 1942, אושוויץ) הייתה סופרת וכותבת ביוגרפיות בשפה הצרפתית, יהודייה מומרת, שנספתה בשואה. בשנת 2004 ראה אור ספרה סוויטה צרפתית המתאר את כיבוש פריז ואשר נשמר בסתר במשך כששים שנה בידי בתה, וזכה להצלחה רבה.
ביוגרפיה
ב־13 ביולי 1942 נעצרה נמירובסקי על ידי המשטרה הצרפתית בתור "חסרת נתינות ממוצא יהודי", בהתאם לתקנות משטר הכיבוש הגרמני. היא נעצרה בפיטיבייה (Pithiviers) ואחר כך גורשה למחנה ההשמדה אושוויץ. לפי התיעוד הרשמי של המחנה, נמירובסקי נפטרה ממחלת הטיפוס במחנה כעבור חודש.
חפרפרת חדף
אורכם הממוצע הוא בין 6 ל-9 ס"מ.
פרידריך הראשון, מלך וירטמברג
רוסיה
מכיוון שלדודיו לא היו ילדים, היה אמור פרידריך לרשת בסופו של דבר את דוכסות וירטמברג. אולם, מאחר שדודו לא שיתף אותו בניהול הדוכסות, ליווה פרידריך בשנת 1782 את אחותו סופיה דורותיאה, נסיכת וירטמברג, שהתחתנה עם פאבל פטרוביץ', הצארביץ' של רוסיה, בעת מסעה לרוסיה. יקטרינה השנייה, קיסרית רוסיה שהתרשמה מפרידריך, מינתה אותו למושל הכללי של הדוכסות הגדולה של פינלנד. אוגוסטה הצטרפה לבעלה בפינלנד, ושם נולדו לשניים 4 ילדים. אולם, נישואי השניים לא היו מאושרים, ובשנת 1786 ברחה אוגוסטה לארמונה של יקטרינה, וטענה כי בעלה מתעלל בה, וכי הוא דו-מיני. יקטרינה שהזדעזעה מהעניין העניקה מקלט לאוגוסטה, ודרשה מפרידריך לעזוב את רוסיה.
שלטונו
בשנת 1816 הציג פרידריך בפני נתיניו חוקה חדשה, אך היא נדחתה על ידם. במהלך המהומות שנוצרו כתוצאה מכך, מת פרידריך ב-30 באוקטובר 1816, ובמקומו עלה לשלטון בנו וילהלם הראשון, מלך וירטמברג.
משפחתו
ב-15 באוקטובר 1780 התחתן פרידריך עם אוגוסטה, דוכסית בראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה אחותו של ג'ורג' השלישי, מלך הממלכה המאוחדת. ממנה היו לו 4 ילדים:
הסמלים הלאומיים של מדינת ישראל
הפרח הלאומי – כלנית מצויה
במשאל שערכו החברה להגנת הטבע ו-ynet ב-2013 ובו השתתפו עשרות אלפי ישראלים, נבחרה הכלנית (Anemone coronaria) לפרח הלאומי של ישראל. הכלנית פורחת בשלל צבעים (לבן, סגול-כחול, ורוד ואדום עז) ויוצרת מרבדי פריחה בתקופת החורף. במקורות היהודיים נקראה גם "שושנת המלך". הכלנית היא צמח מוגן וקטיפתו אסורה.
ישנם מספר פרחים נוספים המזוהים במיוחד עם ישראל:
העץ הלאומי – זית
ענף עץ הזית מופיע בסמלים רבים, בראשם סמל מדינת ישראל, שבו ענפי זית משני צדיה של מנורת שבעת הקנים. היונה הלבנה, השבה אל תיבת נח ונושאת במקורה ענף זית, הופיעה בספר בראשית, סימלה את תום המבול והפכה לימים לסמל לשלום.
הפארק הלאומי ברייס קניון
אקלים
הפארק הלאומי ברייס קניון שוכן בדרום-מערב יוטה, כ-80 קילומטרים צפונית-מזרחית מהפארק הלאומי ציון, ובממוצע גבוה ממנו בכ-300 מטרים. מזג האוויר בקניון מושפע מהבדלי גבהים אלו והוא קריר יותר מזה של הפארק הלאומי ציון ובעל רמת משקעים גבוהה יותר. כמות המשקעים בקניון היא בין 380 ל-460 מ"מ בשנה. הטמפרטורות נעות בממוצע בין 13°C- מעלות בינואר ל-28°C מעלות ביולי; אך במקרים קיצוניים נעו בין 33°C- מעלות צלזיוס ל-36°C מעלות. הטמפרטורה הנמוכה ביותר שנמדדה בפארק הייתה 33°C-, ב-10 בדצמבר 1972, והטמפרטורה הגבוהה ביותר שנמדדה בו הייתה 37°C, ב-14 ביולי 2002.
הקמת הפארק
ב-1931 סיפח הנשיא הרברט הובר את השטח הגובל בפארק מדרום, וב-1942 צורפו עוד 2,570 דונם. התוספת האחרונה הביאו את הפארק לגודל השטח הנוכחי של 145 קילומטרים רבועים. שביל שפת הקניון, כביש נופי שבשימוש גם כיום, הושלם ב-1934 על ידי חיל השימור האזרחי. הניהול של פארק התבצע מהפארק הלאומי ציון הסמוך עד 1956, אז החל לעבוד המפקח הראשון של ברייס קניון.
פעילויות
רוב המבקרים בפארק צופים בנופים באמצעות נסיעה על כביש נופי, אשר מספק גישה ל-13 נקודות תצפית על האמפיתיאטרות. בברייס קניון יש חמישה עשר מסלולי הליכה מסומנים ומתוחזקים שניתן לטייל בהם בתוך פחות מיום (זמן הלוך ושוב מתחילת השביל). בין השבילים: מערת מוסי (Mossy Cave, שעה אחת), שביל השפה (Rim Trail) (5–6 שעות, יציאה מכל מקום על שפת הקניון), לולאת בריסטלקון (Bristlecone Loop, שעה אחת, יציאה מנקודת ריינבו) וקווינס גארדן (Queens Garden, 1–2 שעות, יציאה מנקודת סאנרייז) הם טיולים קלים עד בינוניים. לולאת נאוואחו (Navajo Loop, 1–2 שעות, יציאה מנקודת סאנסט) וטאואר ברידג' (Tower Bridge, 2–3 שעות, יציאה צפונית לנקודת סאנרייז) הם טיולים ברמה בינונית. לולאת פיירילנד (Fairyland Loop, 4–5 שעות, יציאה מנקודת פיירילנד) ולולאת פיקאבו (Peekaboo Loop, 3–4 שעות, יציאה מברייס פוינט) הם טיולים הדורשים יכולת גופנית טובה. כמה משבילים אלה מצטלבים, מה שמאפשר למטיילים לשלב מסלולים לטיולים מאתגרים יותר.
Last Friday Night (T.G.I.F.)
וידאו קליפ
בקליפ מופיעה פרי כקייטי בת' טרי, נערה חנונית טיפוסית באמריקה בעלת רסן, משקפיים ענקיים ובגדים חנוניים. כשהיא מתעוררת ביום שבת אחד, היא מגלה שבחדרה שורר בלאגן נוראי, במיטתה ישן גבר ערום, על הכיסא יושב נער קשור בסלוטייפ ולצד המיטה ישן נער מחופש. היא מגלה שהועלה לאינטרנט סרטון המתעד את המסיבה שהתרחשה; פרי החנונית פותרת תשבץ סודקו בביתה, אך המוזיקה שמגיעה מבית משפחת בלאק מפריעה לה. היא הולכת לשם על מנת להתלונן, אך רבקה בלאק, מארגנת המסיבה, משכנעת אותה להישאר. היא עושה לה מהפך - מקרזלת את שיערה בתספורת אפרו, מאפרת אותה, מסירה את הרסן, עושה לה שעווה ומחליפה לה בגדים. לאחר מכן מראים את מהלך המסיבה - קייטי רוקדת והופכת למסמר המסיבה. הווידאו קליפ נכון לספטמבר 2017, צבר למעלה ממיליארד צפיות והפך לרביעי של פרי לעשות זאת, דבר שהופך אותה לאמנית הראשונה בהיסטוריה שעשתה זאת.
דומיניק דיג'אקוביק
הוא מוכר בעיקר בשל תקופתו בארגון Ring of Honor (ROH) ובארגונים העצמאיים, שבהם התחרה תחת שם הבמה דונובן דיג'אק.
יונתן הוופסי
יונתן הַוָּפְסִי (ביוונית: Ἀπφοῦς, אַפְּפוּס; הוצא להורג בשנת 143 לפנה"ס) היה בן לשושלת החשמונאים ושליט החשמונאים. יונתן היה מדינאי, מנהיג החשמונאים אחרי יהודה המכבי במשך 18 שנים, כהן גדול, ונציב יהודה מטעם הממלכה הסלאוקית. בשל כישוריו הצבאיים והמדיניים והנסיבות, הפכו החשמונאים בהנהגתו ממורדים נרדפים, לגורם מדיני שהוכר על ידי הממלכה הסלאוקית.
נפילתו בשבי ומותו
התקדמותה המדינית והצבאית של יהודה החשמונאית, ערערה את שלטונו של טריפון בארץ-ישראל, ולפיכך יצא עד מהרה למסע כדי להשתלט על יהודה. הוא התקדם עם צבאו לעבר בית שאן אולם העימות הצבאי נמנע. דיודוטוס טריפון, באמתלא של פיוס והרחבת סמכויות וויתורים, שכנע בדברי חלקות את יונתן, להחזיר את צבאו הגדול ליהודה, והצליח למשוך אותו לעכו, שם בעזרתם הפעילה של תושבי עכו שבה אותו, וטבח את אלף מלויו. את מקומו של יונתן תפס אחיו שמעון שפתח במלחמה כנגד טריפון.
המשכן לאמנויות הבמה (אשדוד)
פעילות
ב-1 באפריל 2012 נחנך המשכן באופן לא רשמי עם כנס המימונה האקדמי, וב-4 במאי נפתח המשכן לקהל הרחב באופן רשמי עם קונצרט חגיגי לציון ה-9 במאי - יום הניצחון על גרמניה הנאצית. באכסדרה של המשכן קיים בית קפה-מסעדה, ומסביב לכניסתו משתרעת "כיכר העיר", שמחברת בין כל חלקיה של קריית התרבות, ומתקיימים בה מופעים רבים כחלק מאירועי "קיץ ישראלי באשדוד" ומהפסטיבלים העירוניים. למשכן גם שני חניונים - קרקעי ברחוב הבנים, שהשביל ממנו מלווה במפלי מים על קירות ובבריכות דגים, ותת קרקעי שממנו עולות שתי מעליות צבעוניות משני צדדיה של "כיכר העיר".
אדריכלות
שטח המבנה הוא 6600 מ"ר. מבחינת התכנון, המבנה מתחלק לארבעה אזורים - האכסדרה והאולם מיועדים לשימוש הקהל, והבמה והמשרדים עומדים לשירותם של האמנים וצוותיהם, כשהייחוד במשרדים הוא שכל אחד מהם פונה לים. באולם ישנם 938 מושבים, מתוכם 624 באגף התחתון (כולל שמונה מושבים לנכים על פי התקן), והיתר באגף היציע העליון. את שתי השורות הראשונות ניתן לפנות לטובת בור תזמורת (כמקובל באופרה). אורכה של הבמה הגדולה הוא 14 מטרים ורוחבה גם הוא 14 מטרים. המבנה מתנשא לגובה של שבע קומות, כשבמפלס העליון ניצב "טרקלין תשע" - מבואה שמשמשת לקבלות פנים ולאח"מים (מנויי וי. איי.פי). מקירות הזכוכית של ההיכל נשקף נוף המרינה והים התיכון.
אולה פון בויסט
ביוגרפיה
בשנת 2001 נבחר לראשות העיר המבורג במקום אורטווין רונדה. בשנת 2003 הוא פיטר את סגנו פיטר שיל ממפלגת אופנסיבה D. הדבר גרם למשבר פוליטי והוביל לבחירות חדשות. בשנת 2004 הוא נבחר מחדש, כאשר מפלגתו זכתה לרוב בפרלמנט העירוני. בשנת 2008 הוא נבחר בפעם השלישית, אך מפלגתו נזקקה להקמת קואליציה.
בשנת 2010 החליט לעזוב את הפוליטיקה ועזב את התפקיד. הוא פתח משרד עורכי דין ועסק בתחום היועץ עסקי.
קירק האמט
ביוגרפיה
האמט נולד בסן פרנסיסקו, קליפורניה, לאב אירי ולאם פיליפינית. כשמשפחתו עברה לאיסט ביי, הוא למד בתיכון "דה אנזה" באל סוברנטה, קליפורניה. כילד ונער, התעניין האמט באוסף הנרחב של אחיו הגדול ריק, אשר כלל: גיטרות, גיטרות בס ותקליטי רוק כבד הכוללים את: לד זפלין, בלאק סבאת', סטטוס קוו, הרולינג סטונז, ג'ימי הנדריקס ו-UFO. הוא החל לנגן בגיל 15, לאחר צפייה בסרט על ג'ימי הנדריקס.
רזולוציה חופשית
באלגברה, רזולוציה חופשית היא רזולוציה באמצעות מודולים חופשיים. בדרך כלל מופיעות רזולוציות כאלה בהקשר הרחב יותר של רזולוציות פרויקטיביות, אבל לצורך חישוב מעשי יש לרזולוציות חופשיות יתרונות לא מבוטלים; אכן, עד שהובן תפקידם הכללי של המודולים הפרויקטיביים באלגברה הומולוגית (באמצע שנות ה-50 של המאה ה-20), נלמדו בעיקר רזולוציות חופשיות. רזולוציות חופשיות מילאו תפקיד מרכזי בעבודות של הילברט על שמורות פולינומיות.
הערות שוליים
Projective resolution
בלוקבסטר
היסטוריה
החנות הראשונה של בלוקבסטר נפתחה באוקטובר 1985 בדאלאס, טקסס בפינת הרחובות סקילמן ונורת'ווסט הייוואי. מייסד החברה היה דייוויד קוק, אשר פיתח את העסק והפך אותו לחברה ציבורית. החדשנת בחברה הגיע מניסיונו של קוק בניהול מסדי נתונים גדולים. לאחר פתיחתן של מספר החנויות הראשונות, הוא הקים מחסן בעלות של 6 מיליון דולר בגרלנד, טקסס, שאפשר לו לשנע את הקלטות עבור מספר חנויות ביום אחד. המפתח להצלחתה המוקדמת של בלוקבסטר היה ביכולתה להתאים את חנויותיה לפרופיל הדמוגרפי בסביבה בה הן הוקמו, בנוסף להצגת אוסף של סרטים חדשים ופופולריים, והצעה של מגוון מספק של סרטים ככלל.
בשנת 1987, זכתה החברה בתביעה כנגד חברת נינטנדו, מה שסלל את הדרך להשכרתם של משחקי וידאו. החברה גדלה במהירות מ-19 חנויות בארצות הברית ל-3,400 באמצעות זיכיונות ורכישת מתחרים. בשנת 1993, בלוקבסטר בדקה אפשרות של רכישה ומיזוג עם ויאקום, אך לאחר שמניותיהן של שתי החברות התדרדרו בשנת 1994, ויאקום לבסוף רכשה את בלוקבסטר תמורת 8.4 מיליארד דולר. באותה עת היו לבלוקבסטר 64 מיליון לקוחות בארצות הברית, עם זאת היא החלה לסבול בתחרות מול אולפני הוליווד שהורידו מחירים את מכירי קלטות הווידאו כדי לעודד מכירת קלטות, ובלוקבסטר החלה להפסיד לקוחות שהעדיפו לרכוש קלטות זולות. בלוקבסטר החלה גם למכור קלטות ומוצרים נוספים במחירים תחרותיים ברשת החנויות שלה.
פירוק וסגירה
החברה נסגרה רשמית בשנת 2014 לאחר הודעה על הליך פירוק. לאחר הסגירה, המשיכו 12 חנויות לפעול בארצות הברית בידי מספר זכיינים, רובם באלסקה. כל החנויות הללו לבסוף נסגרו במהלך שנת 2018, והחנות האחרונה מחוץ לארצות הברית (הייתה ממוקמת באוסטרליה המערבית) נסגרה במרץ 2019.
חלבון סוכך
מנגנון ביולוגי
החלבונים בנויים משרשרת מקופלת של חומצות אמיניות. סדר חומצות האמיניות בשרשרת מכונה מבנה ראשוני. המבנה הראשוני מוחזק בקשרים פפטידיים. האופן בו אזורים בשרשרת מקופלים ליצירת מבנים תלת־ממדיים פשוטים מכונה מבנה שניוני. האופן בו כלל השרשרת מקופלת בתלת-ממד קרוי מבנה שלישוני. המבנה השניוני מוחזק בעיקר על ידי קשרי מימן והמבנה השלישוני על ידי קשרים בין־מולקולריים שונים. בחלבונים שאינם קרומיים קשרים אלה הם בעיקר משיכת שומן לשומן בעקבות הדחייה מהמים של נוזל התוך־תאי. בחלבונים לא קרומיים, החלקים השמנוניים של החלבון מתכנסים לתוכו והחלקים ההידרופיליים שלו בולטים החוצה. מסיבה זו, סביבה שמנונית פורסת את החלבון וסביבה הידרופילית מקפלת אותו. ישנם שני סוגים של מערכות חלבונים סוככים: 1. מערכות המספקות סביבה שומנית לחלבון שמקופל לא נכון ולהחליף סביבה זו בהשקעת אנרגיה בסביבה הידרופילית חזקה וכך לדחוף את החלבון לקיפול נכון. 2. מערכות שמספקות סביבה הידרופילית לחלק של חלבון ומחליפות אותה בהשקעת אנרגיה בסביבה שומנית כדי לפרוש את החלבון. פרישה זו מאפשרת לחלבון לעבור דרך קרום תוך תאי, להתקפל חזרה למבנה השלישוני הנכון שלו באופן ספונטני או להתקפל חזרה למבנה שלישוני נכון בעזרת מערכות חלבונים סוככים מהסוג הראשון.
ג'רג' קוזמה
ג'רג' קוזמה לפעמים ג'רג' קצ'קמטי קוזמה, בשמות בדויים: Úri Kozmosz, Közmagyar, Geo Cosmos, (בהונגרית: Kozma György; בודפשט, 27 במאי 1954) הוא סופר, גרפיקאי, אמן, פרפורמר, מרצה באוניברסיטה יהודי-הונגרי, חזן, למד בבית המדרש לרבנים בבודפשט, נכדו של ג'רג' קצ'קמטי והאחיין של קארוי קצ'קמטי ושל ז'וז'ה פרגה.
לוס אנג'לס דודג'רס
היסטוריה
בשנת 1947 רשמה הקבוצה היסטוריה, כשלראשונה בתולדות הליגה פתח בשורותיה שחקן אפרו-אמריקאי, ג'קי רובינסון. רובינסון זכה באותה שנה בתואר רוקי השנה, ובשנים הבאות זכה עם הקבוצה שש פעמים באליפות הנשיונל ליג ובוורלד סיריס ב-1955.
היאנגצה הגועש (סרט)
רקע היסטורי
בשנות ה-20 לא היה שלטון מרכזי חזק בסין. בשטחים רבים שלטו מפקדי צבא שהקימו להם צבאות פרטיים. ב-1926 החל צ'יאנג קאי שק, מנהיג מפלגת קוומינטנג, את מסעו צפונה כדי להשליט שלטון מרכזי ולהביס את הצבאות הפרטיים. בתחילה ביחד עם הקומוניסטים.
את הספינות הפעילו עובדים סיניים שחיו בתנאים קשים בעוד שהמלחים האמריקאים התרכזו באימונים לקראת פעולות מלחמתיות. הימצאות הספינות האמריקאיות ביאנגצה כחלק מ"דיפלומטית ספינות התותחים" עוררה רגשות אנטי אמריקאיים חזקים בכל שכבות העם הסיני.
יוחנן הורקנוס הראשון
מדיניות חוץ
יוחנן הורקנוס חידש גם את הקשרים עם בית תלמי המצרי, ויוסף בן מתתיהו מעיד אף על ידידות שנרקמה בין הורקנוס לבין נסיכות פרגמון ואף לודקיה שבאסיה הקטנה. מגמה זו מלמדת גם על יהודים שנטלו חלק בפעילות דיפלומטית ענפה, ותפסו מקום בין ידידיה ובעלי בריתה של רומא. הבריתות עם הרומאים ועם התלמיים סייעו לחיזוק מעמדו של יוחנן הורקנוס, ואף להצלחת מבצעיו הצבאיים והמדיניים. אולם, לטווח הרחוק הם פתחו את הפתח למעורבות גוברת והולכת של רומא ביהודה.
מדיניות הפנים של יוחנן
יוחנן, אשר היה נכדו של הכהן מתתיהו ממודיעין נטה בתחילה אל הפרושים (שלא כחשמונאים מאוחרים יותר, כדוגמת אלכסנדר ינאי), אך קירב אליו את אנשי שתי הכתות, תוך שהוא מנסה לשמור על איזון ביניהן. היה מקובל על הכול כי שלטונו החילוני של הורקנוס, ואף הכהונה הגדולה שבידו, הם לטובה, וכי הוא ניחן אף בנבואה, שכן בעת אחת המלחמות שניהל, בעודו עובד את עבודת הכהן הגדול בבית המקדש ביום הכיפורים, שמע בת קול אשר סיפרה לו על ניצחון שניצחו בניו בקרב.
פרמאביליות
פרמאביליות הריק
B - שדה מגנטי הנוצר מזרמים חופשיים וזרמים קשורים.
H - שדה מגנטי הנוצר מזרמים חופשיים בלבד.
סיווג חומרים
חומרים אלה מתאפיינים בכך שכאשר מפעילים עליהם שדה מגנטי חיצוני נוצר מומנט מגנטי מושרה המקטין במעט את השפעת השדה המגנטי. כשהשדה המגנטי החיצוני מופסק חומרים אלה אינם שומרים על המגנטיזציה שלהם.
חומרים אלה מתאפיינים בכך שכאשר מפעילים עליהם שדה מגנטי חיצוני היונים שבתוכו מסתדרים לפי השדה החיצוני, ובכך מגדילים את השפעת השדה המגנטי. כשהשדה המגנטי החיצוני מופסק גם חומרים אלה אינם שומרים על המגנטיזציה שלהם.
Lover (שיר)
רקע
סוויפט כתבה את השיר מאוחר בלילה אחד בביתה בנאשוויל, טנסי תוך שימוש בפסנתר. היא שלחה תזכיר קולי שלו לג'ק אנטונוף שהפיק אותו ביחד איתה. למחרת, היא טסה לניו יורק כדי לעבוד על השיר עם אנטונוף ומהנדסת ההקלטות לורה סיסק באולפני אלקטריק ליידי. היא השמיעה להם את השיר ולאחר מכן סוויפט ואנטונוף הפיקו את הגרסה הסופית שלו במהלך הפעלת הקלטה בת שש שעות, תוך שימוש בהדהוד, פסנתר ומלוטרון. סיסק וג'ון רוני הקליטו את השיר ואילו סרבן גניאה עשה לו מיקסינג, עם הנדסה קולית נוספת של ג'ון האנס. במסגרת ראיון למגזין רולינג סטון אמרה סוויפט על השיר:
הרכב ומילים
בשנת 2020 סוויפט דיברה על מילות השיר כאשר אמרה: שהשיר עוסק "בשני אנשים שבוחרים לבלות את חייהם ביחד, והם מתכננים את חייהם המשותפים", וכי היא עיצבה את גשר השיר כך שיישמע "כמו כשאנשים כותבים נדרים משלהם וכיצד הם משנים את החלק המסורתי כך שיתאים למערכות היחסים שלהם". בנוסף לכך, היא אמרה:
הצלחה מסחרית
השיר הופיע לראשונה במקום ה-19 במצעד הבילבורד הוט 100 ובכך סוויפט הפכה לאמנית עם הכי הרבה שירים שהגיעו לעשרים העליונים במצעד ביחד עם הזמרת-יוצרת האמריקאית מדונה. לאחר שהווידאו קליפ של השיר יצא לאור, השיר עצמו הגיע למיקום השיא שלו: מקום 10, ובכך הפכה סוויפט לאמן עם הכי הרבה שירים שהגיעו לעשירייה הפותחת במצעד ביחד עם אלביס פרסלי. בסך הכול השיר שהה 22 שבועות במצעד. בנוסף לכך, הוא הגיע למקום הראשון במצעד השירים הדיגיטליים ובכך הפך לשיר ה-18 שלה לעשות, זאת כאשר הוא שוהה בראש המצעד במשך שלושה שבועות.
בקנדה הוט 100 השיר גם זכה להצלחה כאשר הגיע למקום השביעי בשיאו. באירופה, השיר התברג במקום ה-61 בגרמניה, במקום התשיעי באירלנד, במקום ה-12 בסקוטלנד, במקום ה-37 בשוודיה, במקום ה-12 במצעד הסינגלים הבריטי ובמקום ה-52 בשווייץ. באוסטרליה וניו זילנד השיר זכה להצלחה גם כן כאשר הגיע למקום השלישי בשתי המדינות.
קלי גידיש
קריירה
ב־2006 היא הצטרפה לצוות השחקנים הראשי של הקומדיה "הבורג" והופיעה בארבעה עשר פרקים.
ב־2010 היא הופיעה בהופעת אורח בשני הפרקים האחרונים של העונה השנייה בסדרה "האישה הטובה".
במסגרת דמותה כאמנדה רולינס הופיעה גם בשנת 2014–2015 בתפקידי אורח בתוכניות "שיקגו FIRE" ו"שיקגו PD". ב־2022 הופיעה בתוכנית חוק וסדר: פשע מאורגן שחזרה כספין אוף יחד עם כריסטופר מלוני וכן בעונה החדשה של "חוק וסדר".
מרטינגל (תורת ההסתברות)
מרטינגל כשיטת הימורים
מקור המילה מרטינגל הוא בשיטת הימורים כושלת שהייתה נפוצה בצרפת במאה ה-18. השיטה מבטיחה לכאורה זכייה בטוחה, בדרך הבאה: אולם השיטה אינה משפרת את התוחלת של ההימור מאחר שההימורים אינם תלויים אחד בשני, ובטח שאינה הופכת תוחלת שלילית לחיובית. בכל תקציב סופי מביאה השיטה לתוחלת הפסד, וברצף הפסדים ההפסד גדול במיוחד (פשיטת רגל).
ספרות גותית
הספרות הגותית
סיפור אימה גותי (שהיה גם מראשוני הסיפורים מסוגת מדע בדיוני) הוא הרומן "פרנקנשטיין" של הסופרת מרי שלי ובו מתואר כיצד מדען מטורף בונה מפלצת חיה מחלקי גופות מתות. סיפורי אימה על ערפדים (כגון "דרקולה" של ברם סטוקר), אנשי זאב ומפלצות אחרות היו גם הם פופולריים ונפוצים. סיפורים אחרים עוסקים בדת, בשאלות מוסריות של טוב ורע, ובגן עדן וגהנום.
רוברט טרוחיו
טכניקת הנגינה
טרוחיו מעדיף להשתמש באצבעותיו בנגינה על גיטרה בס, בניגוד לקודמו ניוסטד, שהשתמש במפרט, ובדומה לקליף ברטון, שהיה מנגן באמצעות האצבעות. רוברט גם מתמחה בטכניקת הבס סלאפ כמו שהדגים בעבודתו בסואיסיידל טנדנסיז ובמהלך סיבוב ההופעות עם מטאליקה בשנת 2004.
כלל שיא-סוף
על פי כלל שיא-סוף אנו שופטים את חוויות העבר שלנו כמעט אך ורק בהתאם לאיך שהרגשנו בשיאן (נעים או גרוע) וביחס לשאלה כיצד הן הסתיימו. מידע אחר אינו הולך לאיבוד, אך הוא אינו נמצא בשימוש. גורמים שאינם באים לידי ביטוי הם, בין השאר, עד כמה החוויה הייתה נעימה בממוצע ומה היה משך החוויה.
כדורגל לקטועי גפה
גביע העולם בכדורגל לקטועי גפה
הטורניר העולמי לכדורגל לקטועי גפה התקיים בפעם הראשונה בשנת 1984 בשם "אליפות העולם בכדורגל לקטועי גפה". מ-2005 נושאת התחרות את שמה הנוכחי.
ספירת תאים סומטיים
ספירת תאים סומטיים נמדדת ביחידות של מספר התאים למ"ל. בחלב מפרות בריאות נמדדים ערכים של פחות מ-100 אלף תאים למ"ל. ספירת תאים סומטיים של מעל 300 אלף תאים למ"ל מעידה על פרות הנגועות בפתוגנים באופן קשה.
שארל טורנמיר
שארל טורנמיר (בצרפתית: Charles Tournemire; 22 בינואר 1870 – 3 או 4 בנובמבר 1939) היה מלחין ונגן עוגב צרפתי, שנודע בעיקר באלתורים שלו, שצמחו במקרים רבים מן המוזיקה של המזמור הגרגוריאני. יצירותיו כוללות יצירות רבות לעוגב, שמונה סימפוניות (אחת מהן כוראלית), ארבע אופרות, שתים-עשרה יצירות קאמריות ושמונה-עשרה יצירות לפסנתר.
וירג'יניה סאטיר
חדשנות
אחד מרעיונותיה החדשניים של סאטיר באותו הזמן היה כי חשיפת הגורם לבעיה או הצפתו היא רק לעיתים רחוקות הבעיה האמיתית, אלא הגורם המהותי אותו צריך לפתור הוא יחסו של המטופל לגורם שיצר את הבעיה, ודרך ההתמודדות שלו עם הגורם." סאטיר גם הציעה תובנות חדשניות לבעיות שערך עצמי נמוך יכול לגרום במערכות יחסים.
איי בהאמה במשחקים האולימפיים
היסטוריה
באולימפיאדת לונדון (2012) זכתה נבחרת השליחים ל-400X4 מטרים במדליית הזהב, שהייתה המדליה היחידה בה זכתה המשלחת. כריס בראון, שהיה שותף לזכייה, סיים שוב במקום הרביעי בריצת 400 מטר, ואצן נוסף בנבחרת, דמטריוס פינדר, סיים במקום השביעי. ליוואן סנדס סיים במקום החמישי בקפיצה משולשת. השחיינית אריאנה ונדרפול-וולאס, שהייתה הספורטאית היחידה במשלחת שאינה אתלטית, הייתה לשחיינית הראשונה בתולדות בהאמה שמעפילה לגמר אולימפי. היא סיימה במקום השמיני במשחה ל-50 מטר חופשי.
שמעון התרסי
בתקופת יהודה ויונתן
לאחר תבוסתו ומותו של יהודה המכבי בשנת 160 לפנה"ס בקרב אלעשה, נמלטו שמעון ואחיו יונתן הוופסי אל עבר הירדן, והמשיכו משם את המרד. בשנת 157 לפנה"ס לאחר מאבק ממושך ואף מצור הצליחו יונתן ושמעון לגרום לבקכידס להפסיק את רדיפותיו, לתת להם מעמד כלשהו ולעזוב את יהודה. יונתן התיישב במכמש הסמוכה לירושלים והנהיג את יהודה משם, כמנהיג לא רשמי. בשלב זה טרם ניסה לחזור ולהשתלט על ירושלים.
מדיניות הפנים
משמע "פמפרס (אומר): מי יתן ותרד אש השמים על בית שמעון".
פשרה במשפט העברי
ההבדל בין 'ביצוע' ו'פשרה'
לצורך ניתוח המקורות התלמודיים שלהלן, נתייחס למושגים אלה כזהים.
היחס בין פשרה לדין
לפי דעה אחרת, פשרה עדיפה על פני דין, ולכן על הדיין לנסות ולשכנע את בעלי הדין להגיע לפשרה, בהיותה תומכת בשלום וצדקה.
בדומה לכך, הדיינים מוזהרים שלא להציע לצדדים פשרה לא מאוזנת הנוטה מצד הצדק והיושר: 'וכשם שמוזהר שלא להטות הדין, כך מוזהר שלא יטה הפשרה לאחד יותר מחבירו'.
כפיית פשרה
בעל ה"תורת חיים" (רבי אברהם חיים שור) מזקק את העיקרון הטמון בדוגמאות, וטוען כי למעשה כפיית פשרה אפשרית אך ורק במצב של שוויון מוחלט בין הצדדים וכאשר עומדת סכנה על הפרק.
ג'ף הורנסק
קריירת כמאמן
בשנת 2011, לאחר התפטרותם של ג'רי סלואן, מאמנה של יוטה ג'אז, ועוזרו פיל ג'ונסון מונה טיירון קובין למאמן הקבוצה והורנסק מונה לעוזרו. הוא שימש בתפקיד שנתיים בטרם קיבל על עצמו את עמדת המאמן הראשי בפיניקס סאנס.
פיליפה מחרדזה
ביוגרפיה
בשנת 1889 פיליפה מחרדזה סיים את לימודיו בסמינר בטביליסי, אך ציון הגמר מנע ממנו להמשיך את השכלתו באקדמיה תאולוגית. יחד עם מספר בוגרי סמינר נוספים, מחרדזה שלח את מסמכיו למכון הווטרינרי של ורשה עם בקשה ללמוד במקום; הוא קיבל תשובה חיובית ובאוגוסט 1891 נסע לפולין, שהייתה למעשה חלק מהאימפריה הרוסית.
בשנת 1917, בעקבות מהפכת פברואר, מחרדזה נסע לפטרוגרד כדי להשתתף כציר בכנס השביעי של מפלגת הפועלים הסוציאל-דמוקרטית הרוסית (בולשביקים); אחרי שובו לגאורגיה, הוא השתתף בכנס האזורי של המפלגה הבולשביקית, שבמהלכו נבחר כחבר בוועד אזור הקווקז של המפלגה. באותה שנה, מחרדזה ערך את העיתונים המחתרתיים "קַווקַסיאֵלי מוּשַה" ו"ברדזוֹלַה", שיצאו לאור בטביליסי.
פיליפה מחרדזה היה נשוי לנינוֹ סמוֹלניאקוֹבה; היא הייתה לצידו החל מגלותו לפלך אסטרחן בשנת 1908 ועסקה כמוהו בפעילות מחתרתית בולשביקית. בנם של בני הזוג, ארצ'יל מחרדזה, היה מהנדס ואלוף-משנה בצבא האדום.
אברהם הכהן (תימן)
ראש ישיבה
הוא הפך לראש הישיבה לצד אביו. עיקר לימודיו בישיבה היו תלמוד ופוסקים ובעיקר ברמב"ם. אביו עמד בראשות הישיבה לצידו 14 שנה, עד שנפטר בשנת ה'תרצ"ד, 1934 ולאחר-מכן המשיך הרב לבדו לעמוד בראש הישיבה עד עלותו לארץ ישראל.
אשוקה
אשוקה הגדול (אֲשַׁוְּקֶהָ, בסנסקריט अशोकः; 304–232 לפנה"ס), או בשמו המלא אשוק בינדוסרה מאוריה, היה שליט הודי, קיסר הודו השלישי של האימפריה המאורית משנת 268 לפנה"ס ועד 232 לפנה"ס. הוא שלט על רוב שטחה הנוכחי בעקבות סדרה של כיבושים צבאיים, ונחשב לאחד מהשליטים הגדולים ביותר בהודו ובעולם כולו. בתקופתו השתרעה האימפריה המאורית מפקיסטן ואפגניסטן של היום במערב, עד לבנגלדש ומדינת אסאם של היום במזרח, ובדרום עד לקרנאטקה.
המונומנטים של אשוקה
עד המאה ה-19 היה ידוע אשוקה בעיקר בזכות אזכוריו במיתוסים ובספרות הבודהיסטית, אך לא היו סימוכין לכך שמדובר בדמות היסטורית ולא באגדה. אך החל מ-1837 החלו להימצא עוד ועוד עמודי אבן וסלעים ברחבי הודו ונפאל בעלי כתובת זהה, המלך דֵוָנמָפּיָה פּיָדָסי - "אהוב האלים, הוא אשר מביט קדימה באהבה", אשר כללו דברי מוסר ודברים על הקמת חברה צודקת והומנית. ב-1915 נתגלו כתבים חתומים בשם אשוקה, וכך הושלמה התמונה, כשהחוקרים זיהו את המונומנטים עם דמותו הספרותית של אשוקה.
המחוז היהודי האוטונומי
היסטוריה
התוכנית קיבלה מהלומה כאשר סטלין החל ברדיפת היהודים באמצע שנות השלושים. מנהיגים יהודים נעצרו והוצאו להורג, בתי ספר ביידיש נסגרו, ארגונים יהודים שטיפלו באוכלוסייה, כמו אוזט-געזערד (ОЗЕТ - חברה לסידור חקלאי של יהודים עמלים בברית המועצות) וקומזט (הרשות להסבת יהודים עמלנים לחקלאות).
נכון ל-2012 נטען בעיתון ה"ביראבידזשאנר שטרן" שבמחוז נותר רק בית ספר בודד שמלמד ביידיש, מתוך 14 בתי ספר שקיימים במחוז.
בית הכנסת אוהל יצחק (קריית משה)
תולדות בית הכנסת
גבאי בית הכנסת עוד מהתקופה שהתפללו בצריף, היה יצחק יעקב ילין, ששימש גם כקורא בתורה, כתוקע בשופר וכשליח ציבור בימים הנוראים. לאחר פטירתו בשנת 1964 נקרא בית הכנסת על שמו.
שלום קלזאן
ביוגרפיה
נולד בצנעא, בירת תימן, צאצא למשפחת רבנים בת כמה מאות שנים. למד בישיבת בית שרעבי מפי הרב אהרן הכהן ומפי הרב אברהם הכהן. אחר כך למד אצל הרב חיים כסאר. היה רב שכונה, ורב בית הכנסת בית צאלח. סירב לכהן בראשות בית הכנסת חג'אג'י.
לאחר שעלה לישראל, התגורר בירושלים. את לימודו קבע בישיבת שערי ציון של הרב בן-ציון מאיר חי עוזיאל ובישיבות נוספות. לאחר מכן למד בישיבת סוכת שלום של הרבנים שלום כסאר והרב שלום יצחק הלוי, ולאחר פטירתם נתמנה לראשות הישיבה. מונה לרב בית הכנסת "תפארת ירושלים" בשכונת קטמון ג'. לצורך פרנסתו עבד כסופר סת"ם וכמגיה ספרי תורה של הרבנות הראשית. היה חזן ומומחה בשירת יהודי תימן ונעימותיה. אחר פטירתו של הרב שלום הוציא בנו ספר ביוגרפי לזכרו שזכה להקדמות מהרב חיים כסאר, הרב יוסף קאפח, הרב יחיא אלשיך ועוד.
השפלת מי תהום
תכנון מערך שאיבה מצריך קבלת נתונים שונים כדוגמת סוג הקרקע, קביעת מוליכות הקרקע, עומקה הרצוי של ההשפלה ורדיוס ההשפעה הרצוי של ההשפלה.
לדוגמה, במסגרת הקמת מנהרת תשתיות בחיפה התבצעה השפלת מי תהום 24 שעות ביממה, זאת על מנת לאפשר עבודות של הנחת אלמנטים טרומיים של מובל המנהרה. בסיום העבודה על מקטע מסוים, הופסקה השאיבה ומפלס מי התהום חזר לגובהו המקורי.
נמל התעופה הבין-לאומי טיומן-רושצ'ינו
היסטוריה
בשנת 1978 נפתח ההאנגר לתיקון ותחזוקה של מטוסים. ב-10 ביולי 1997 נרשם מפעל תעופה חדש, שפתח חברת המניות המשותפת "נמל התעופה רושצ'ינו". בשנת 1998 שופץ הטרמינל.
חדף ארך-זנב
חדף ארך-זנב או חַדַּף אֵירוֹפִּי (שם מדעי: Sorex) הוא סוג של יונקים קטנים אוכלי חרקים ממשפחת החדפיים החיים בטבע באמריקה הצפונית ובאירואסיה. בסוג גדול זה ישנם 142 מינים.
פציולי
היסטוריה
החברה נוסדה באופן רשמי ביוני 1981. בשנות ה-80 וה-90 חלה עלייה בפופולריות של הפסנתרים, כאשר פסנתרנים ידועים החלו לנגן ולהקליט על פסנתרי פציולי, ובנוסף הם נבחרו להיות פסנתרים בתחרויות נודעות, כמו בתחרות רובינשטיין.
הפסנתרים נבנים אחד לאחד באופן ידני, כשהליך הייצור הוא איטי יחסית - בניית פסנתר אחד לוקחת כ-30 חודשים, ומיוצרים כ 150–170 פסנתרים בשנה בודדת.
מוזיקת פופ פרסית
תור הזהב של מוזיקת הפופ הפרסית
פרסומו של ויגן דרדריאן (הידוע כ"מלך הג'אז") בתחילת שנות ה-50 וההשפעה המערבית על מעמד הביניים הובילו למהפכה מוזיקלית באיראן, כאשר באיראן היו בעיקר זמרים קלאסיים. מוזיקת הפופ הפרסית התפתחה בשנות ה-70. בדומה למוזיקת הפרסית הקלאסית היה שימוש בכלי נגינה ובאלמנטים מקומיים, אך היה שימוש גם באלמנטים ובכלי נגינה מודרניים, כמו: גיטרה חשמלית.
מסדר כוכב הודו
זהו הבכיר מבין שני המסדרים של האימפריה ההודית. המסדר הזוטר יותר הוא המסדר הבולט ביותר של האימפריה ההודית (The Most Eminent Order of the Indian Empire). כמו כן, זהו המסדר הבריטי החמישי בחשיבותו, לאחר המסדר הנאצל ביותר של הבירית, המסדר העתיק והנאצל ביותר של הדרדר, המסדר המהולל ביותר של פטריק הקדוש והמסדר המכובד ביותר של האמבט.
זכויות להט"ב בדקוטה הצפונית
מעמדם של הומוסקסואלים ושל לסביות בחוק
בשנת 1927 חוקקה מדינת דקוטה הצפונית חוק שאפשר לעקר אסירים בכפייה אם הרשויות סברו שהם סוטי מין. החוק אפשר לעקר אסירים בגין היותם הומוסקסואלים, והוא בוטל בשנת 1965.
אימוץ והורות
זוגות חד־מיניים מורשים לאמץ ילדים בדקוטה הצפונית, ואין איסור על אימוץ ילד של בן או בת הזוג. עם זאת, חוקי המדינה מאפשרים לסוכנויות אימוץ פרטיות להפלות זוגות חד־מיניים ולהט"בים יחידים המעוניינים לאמץ ילדים, אם האפליה מבוססת על האמונה הדתית של סוכנות האימוץ.
הגנה מפני אפליה
ב־17 בפברואר 2015 אישר הסנאט של דקוטה הצפונית, ברוב של 25–22, הצעת חוק שנועדה להגן על להט"בים מפני אפליה במקומות עבודה, בדיור ובשירותים ציבוריים. עם זאת, הצעת החוק לא אושרה בבית הנבחרים של המדינה, ולכן נדחתה.
פשעי שנאה
חוק פדרלי שנחקק בארצות הברית בשנת 1990 מורה למדינות לדווח על פשעי שנאה ל־FBI. בדקוטה הצפונית, פארגו היא העיר האחראית לדיווח על פשעי שנאה לממשלת המדינה וכן לממשלה הפדרלית של ארצות הברית. עם זאת, מחקרים הראו ש־2 מתוך 3 פשעי שנאה אינם מדווחים. לדיווח המועט על פשעי שנאה עשוי להיות חלק בהיעדר החקיקה המגינה על להט"בים מפני פשעים כאלה. כתוצאה מכך, מספר ארגוני זכויות אדם, בהם הקמפיין לזכויות אדם, עובדים עם מחוקקים בדקוטה הצפונית במטרה לשנות את חוק פשעי השנאה של המדינה כך שיכלול גם להט"בים.